Guaranda

Guaranda, San Pedro de Guaranda izenez ere ezaguna, Ekuadorreko hiri bat da; Guaranda kantonamenduko hiri nagusia eta Bolívar probintziako hiriburua da, baita bertako hiririk handiena eta populatuena ere. Ekuadorreko Sierra eskualdearen erdian dago, Andeetako mendebaldeko mendikatearen kanpoaldeko hegaletan, Chimbo ibaiaren zuloan, Culebrillas eta Salinas ibaien artean, 2668 m-ko altitudean.eta, batez beste, 16 °C-ko Andeetako klima du.

"Zazpi Muinoen Hiria" bezala ezagutzen da, mendixkaz inguratuta dagoelako: San Jacinto, Loma de Guaranda, San Bartolo, Cruzloma, Tililag, Talalag eta Kalbarioa. Gainera, "Betiereko Inauterien Hiria" ezizena du, herrialdeko inauteri-festarik ezagunena egiten duelako. Milaka turista nazional eta atzerritar joaten dira festa horretara. 2022ko erroldan 30.755 biztanle zituen, eta, ondorioz, herrialdeko berrogeita hamaikagarren hiri populatuena da. 

Bere jatorria XVI. mendekoa da, eta harrezkero, inguruko hirigune nagusietako bat da, bere garapen eta kokapen geografikoagatik. Probintziako gune administratibo, ekonomiko, finantzario eta komertzial garrantzitsuena da. Hiriko jarduera nagusiak nekazaritza, abeltzaintza, agroindustria eta merkataritza dira.

 Kanpo estekak 

Kategoria:1571an sortutako lekuak
Kategoria:Ekuadorreko hiriak